b"\n_START_ARTICLE_\nBay of Plenty\n_START_SECTION_\nZemljopis\n_START_PARAGRAPH_\nRegija se nalazi u sredi\xc5\xa1njem i sjevernom dijelu Sjevernog otoka. Povr\xc5\xa1ina joj iznosi 12.231 km\xc2\xb2. Susjedne regije su Waikato na zapadu, Gisborne na istoku i Hawke's Bay na jugu.\n_START_SECTION_\nAdministrativna podjela\n_START_PARAGRAPH_\nSredi\xc5\xa1te regije je Whakatane, dok su najve\xc4\x87i gradovi Tauranga i Rotorua. Godine 1989. Whakatane je odabran kao sjedi\xc5\xa1te regije i Regionalnog vije\xc4\x87a, kao kompromis izme\xc4\x91u dva najve\xc4\x87a grada.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovni\xc5\xa1tva iz 2011. godine u regiji \xc5\xbeivi 277.100 stanovnika, te je peta novozelandska regija po broju stanovnika. 67,1% stanovni\xc5\xa1tva regije je europskog podrijetla, dok se 27,5% ljudi izjasnilo kao Maori. Ve\xc4\x87ini stanovni\xc5\xa1tva materinji jezik je engleski, dok maorski jezik govori 9,6% stanovni\xc5\xa1tva, u usporedbi s 4,1% na nacionalnoj razini."